CONCURS D'ESCRIPTURA RÀPIDA PREMIS GRAMAT / SEUELDA 2024 "RELATS A L'INSTANT 2024" - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/51464)
  + [Valencià](/va/acuerdo/51568)






Selector de idioma

Leer

* [Español](/es/acuerdo/51882)
* [Valencià](/va/acuerdo/51750)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONCURS D'ESCRIPTURA RÀPIDA PREMIS GRAMAT / SEUELDA 2024 "RELATS A L'INSTANT 2024"[Butlletí Oficial Universitat d'Alacant](/ca/Publicacion)
===========================================================================================================================================

Secretaria General

Butlletí Oficial Universitat d'Alacant





CONCURS D'ESCRIPTURA RÀPIDA PREMIS GRAMAT / SEUELDA 2024 "RELATS A L'INSTANT 2024"

Data d'aprovació
:   02/07/2024

Data de publicació
:   04/07/2024

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/51622)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/51855)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/51030)
  + [Compartir acuerdo en 

    X](https://twitter.com/intent/tweet?via=UA_Universidad&text=CONCURS D'ESCRIPTURA RÀPIDA PREMIS GRAMAT / SEUELDA 2024 "RELATS A L'INSTANT 2024"&url=https://www.boua.ua.es/va/acuerdo/51742)

**Títol:** CONCURS D'ESCRIPTURA RÀPIDA PREMIS GRAMAT / SEUELDA 2024 "RELATS A L'INSTANT 2024"

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dimarts, 2 de juliol de 2024

CONCURS D'ESCRIPTURA RÀPIDA PREMIS GRAMAT / SeuElda 2024 "RELATS A L'INSTANT 2024"

1.   Objecte de la convocatòria i procediment de concessió

L'objecte d'aquesta convocatòria és fomentar l'escriptura i la literatura, en règim de concurrència competitiva, a través de la redacció de relats breus escrits en temps limitat, a partir d'una frase o premissa atorgada a l'inici del concurs.

El procediment de concessió es basa en el lliurament presencial de tres premis, en el marc de la VIII Quinzena Cultural dedicada a la música amb la literatura, la celebració de la qual tindrà lloc el divendres 18 d'octubre de 2024, a les 20.30 hores, en el Museu del Calçat d'Elda.

2.   Requisits de les persones beneficiàries

Podrà obtenir i sol·licitar aquest guardó, en qualitat de beneficiària, qualsevol persona física:

·         Mayor de setze anys, de qualsevol nacionalitat i país de residència.

3.   Nombre i dotació de les beques

Es concedirà un nombre màxim de 3 premis, l'assignació dels quals es distribuirà per un total de 600 € de la manera següent:

·         1r premi, dotat amb 300 €.

·         2n premi, dotat amb 200 €

·         3r premi, dotat amb 100 €.

4.   Termini i procediment de presentació de sol·licituds

4.1        Termini de presentació

La convocatòria es publicarà en el BOUA amb caràcter informatiu, de manera prèvia a la publicació de l'extracte en el DOGV.

El termini de presentació començarà l'endemà de la publicació en el DOGV i finalitzarà el dilluns 14 d'octubre de 2024, a les 23.59 hores.

4.2        Procediment de presentació

La inscripció al concurs es realitzarà a través del correu electrònic [jtqmcxihkvotbyuj@eocbu.vpn](mailto:rhxbtwxguufvnpxk@clfps.omb).

Els/les concursants redactaran, en el mateix moment del concurs, un relat sobre el tema lliure de la Quinzena que obligatòriament s'ha d'iniciar amb una frase concreta o una sèrie de paraules que cal integrar en el text aportada per la Comissió de Valoració.

·         L'extensió màxima del relat serà de 300 paraules.

·         S'hi disposarà d'un temps màxim de 45 minuts.

5.   Criteris de valoració

La valoració dels relats presentats es realitzarà segons els criteris següents:

1.    Impacte: 30%

2.    Creativitat: 30%

3.    Estructura: 25%

4.    Correcció gramatical: 15%

6.   Òrgan gestor i Comissió de Valoració

6.1 Òrgan gestor

L'òrgan gestor de la convocatòria, el Vicerectorat de Cultura, Esport i Extensió Universitària, juntament amb la directiva de l'Associació Gramática Parda, s'encarrega de l'ordenació i la instrucció del procediment que acorda totes les actuacions necessàries per a la determinació, el coneixement i la comprovació de les dades en virtut de les quals ha de dictar-se resolució.

La unitat administrativa de referència és el Secretariat d'Extensió Universitària, contacte: [j.idpu@kf.vp](mailto:f.umyc@nv.gw).

Quan la sol·licitud no reunisca els requisits o no s'hi adjunte la documentació que resulte exigible es notificarà a la persona sol·licitant la causa que impedeix la continuació del procediment, i se li requerirà perquè, de conformitat amb la legislació de procediment administratiu comú, esmene la falta o hi adjunte els documents preceptius, amb indicació que si així no ho fera se li tindrà per desistida de la petició, amb la resolució que haurà de ser dictada en els termes previstos legalment.

6.2  Comissió de Valoració

La Comissió de Valoració realitzarà l'examen i l'avaluació de les sol·licituds presentades, com també la consegüent proposta de concessió i denegació dels premis.

La comissió encarregada de la valoració dels relats tindrà la composició següent:

Presidència:

·         La vicerectora de Cultura, Esport i Extensió universitària o persona en qui delegue.

Secretaria:

·          El director de la Seu Universitària d'Elda.

Vocals:

·         El president de l'Associació Gramática Parda o persona en qui delegue.

·         La persona guanyadora del concurs de relat curt Gramática Parda de l'edició del 2023.

·         Una persona aliena a l'organització vinculada amb el món de les lletres.

El personal membre de la Comissió de Valoració signarà el document d'absència de conflicte d'interessos (DACI).

7.   Resolució, notificació i publicació dels resultats

Atès el principi de transparència recollit en la Llei 40/2015, d'1 d'octubre, de règim jurídic del sector públic, i allò que disposa l'article 45.1 de la Llei 39/2015, d'1 d'octubre, del procediment administratiu comú de les administracions públiques, les publicacions detallades en aquestes bases es realitzaran en la pàgina web <https://web.ua.es/va/seus/elda/seu-universitaria-d-elda.html>, es comunicarà a través d'una nota de premsa als mitjans d'informació de la ciutat d'Elda, substitueix la notificació a les persones interessades i té els mateixos efectes.

La proposta de resolució provisional de les ajudes es publicarà a partir del 21  d'octubre del 2024. A partir de l'endemà de la publicació, les persones interessades tindran un termini de 5 dies hàbils per a la presentació de les al·legacions que consideren pertinents davant l'òrgan gestor. La resolució dels premis es farà pública abans del 24 d'octubre. És imprescindible assistir al lliurament per a optar al premi. L'adjudicació de premis es farà en un acte públic el diumenge 27 d'octubre, a les 18 hores, a l'Auditori ADOC d'Elda i s'anunciarà amb suficient antelació. S'hi farà lliurament d'una placa de Gramática Parda a les persones premiades.

Després d'aquest termini i, si escau, resoltes les al·legacions presentades, la rectora dictarà la resolució definitiva de concessió.

8.    Marc legal i pressupostari

Aquesta convocatòria amb codi 2024SBV141 serveix de base reguladora i es troba recollida en la línia de subvenció 2024LS027 del Pla Estratègic de Subvencions 2024 de la Universitat d'Alacant.

La subvenció assignada s'ajustarà a allò que disposa la Llei 38/2003 i el Reial decret 887/2006, de 21 de juliol, pel qual s'aprova el reglament de la Llei 38/2003, de 17 de novembre, general de subvencions, la Llei 1/2015, de 6 de febrer, d'hisenda pública, del sector públic instrumental i de subvenciones, la normativa interna de la Universitat d'Alacant i aquesta convocatòria.

La dotació màxima objecte d'aquesta convocatòria és de 600 euros, i serà sufragada amb càrrec al capítol IV de crèdit del pressupost del Secretariat d'Extensió Universitària, clau orgànica 00.58.6S.99.66 Beques i ajudes a persones físiques d'altres centres. L'execució d'aquesta dotació està supeditada a la disponibilitat de liquiditat de la UA. S'hi aplicaran les retencions de rendes que, si escau, establisca la legislació vigent.

9.    Propietat intel·lectual

La participació en aquest concurs implica l'acceptació de les bases que podran ser interpretades per la Comissió de Valoració i el Vicerectorat convocant en aquells aspectes no previstos inicialment, com també la cessió a la Universitat d'Alacant dels drets de propietat intel·lectual que permet aquesta legislació i que els corresponguen sobre els relats presentats que es requerisquen per a realitzar-hi tots els usos previstos.

10. Obligacions, justificació de persones beneficiàries i pagament

10.1    Obligacions de les persones beneficiàries

Les persones beneficiàries d'aquesta convocatòria hauran d'aportar la documentació personal i fiscal necessària perquè la Universitat d'Alacant puga lliurar els premis, als quals s'aplicarà la retenció corresponent segons legislació vigent.

10.2    Justificació de persones beneficiàries i pagament

Les persones beneficiàries hauran de justificar el compliment de la finalitat per a la qual es va concedir l'ajuda i de l'aplicació dels fons percebuts fins al 31 d'octubre mitjançant la presentació de la documentació següent:

·         Formulari de fitxer de tercers.

·         Model 145 de retencions fiscals, si escau.

·         Còpia del DNI per les dues cares (anvers i revers) quan aquest no estiga en poder de la Universitat d'Alacant.

La justificació de la persona beneficiària serà prèvia a la concessió mitjançant la comprovació dels requisits exigits per a la concessió.

Després de la justificació, la Universitat procedirà d'ofici al pagament de la subvenció concedida.

11.       Protecció de dades de caràcter personal

D'acord amb el que disposa la legislació vigent en matèria de protecció de dades, comuniquem que la Universitat d'Alacant tractarà les dades aportades amb la finalitat de gestionar i tramitar les sol·licituds de participació en aquesta convocatòria.

La base de legitimació d'aquest tractament es basa en el compliment d'una missió realitzada en interès públic o en l'exercici dels poders públics conferits a la Universitat d'Alacant, i en el consentiment expressat en la sol·licitud de participació.

En el marc dels tractaments esmentats, les dades de la persona interessada no podran ser cedides, llevat d'obligació legal.

S'informa que qualsevol persona interessada pot exercir els seus drets en relació amb el tractament de les seues dades personals d'accés, rectificació i supressió, entre d'altres, mitjançant sol·licitud dirigida a la Gerència en el Registre General de la Universitat d'Alacant, o bé a través de la seu electrònica: <https://seuelectronica.ua.es/va/index.html>.

La informació addicional i detallada sobre protecció de dades, els seus drets i la política de privacitat de la Universitat d'Alacant pot consultar-la en la pàgina web <https://seuelectronica.ua.es/va/privadesa.html>.

12. Recursos

Contra la convocatòria, les bases i els actes administratius que se'n deriven, que esgoten la via administrativa, pot interposar-se recurs contenciós administratiu davant el jutjat contenciós administratiu d'Alacant que resulte competent en el termini de dos mesos comptador a partir de l'endemà de la publicació, de conformitat amb el que estableix l'article 114 de la Llei 39/2015, d'1 d'octubre, del procediment administratiu comú de les administracions públiques, l'article 38.4 de la Llei orgànica 2/2023, de 22 de març, del sistema universitari d'universitats i l'article 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament podran interposar recurs de reposició en el termini d'un mes comptador a partir de l'endemà de la publicació davant la rectora, de conformitat amb el que disposen els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna.

D'acord amb l'article 112 de la Llei 39/2015, no es podrà presentar recurs contra els actes de tràmit, llevat que aquests decidisquen directament o indirectament el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims.

Alacant, 2 de juliol de 2024.

La rectora,

PD de signatura, la vicerectora de Cultura, Esports i Extensió Universitària

(Resolució de 22 de desembre de 2020)

Catalina Iliescu Gheorghiu





[Carretera Sant Vicent del Raspeig s/n  
03449 Sant Vicent del Raspeig - Alacant  
 Tel. 92 526 8833 - Fax 91 097 8470](https://www.google.es/maps/@72.591558,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12054&trk=tyah&trkInfo=tarId%9W1709883155275%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)